**Správa o činnosti RZ pri EKG v Prešove**

**v šk. roku 2016/2017**

V šk. roku 2016/2017 tvorili Rodičovskú radu triedni dôverníci jednotlivých tried, ktorí boli zvolení na prvých triednych aktívoch. Výkonný výbor RR bol zvolený na jeho prvom zasadnutí dňa 30.11.2016 a pracoval v zložení:

* predseda- Mgr. Andrea Demjanová
* tajomník- Rút Mlynárová
* hospodár- Mária Vaverková
* predseda revíznej komisie- Ján Brozman

V šk. roku 2016/2017 sa RR sa stretla 4 krát. Výkonný výbor sa stretával a komunikoval podľa potreby. Na zasadnutiach RR, za prítomnosti riaditeľa školy sme sa zaoberali pripomienkami a požiadavkami rodičov, ktoré sa týkali výchovno- vzdelávacieho procesu. Pán riaditeľ reagoval priamo na pripomienky rodičov a snažil sa ich kladne riešiť. Rodičovská rada počas celého šk. roka 2016/2017 sledovala príjem a výdaj finančných prostriedkov RZ podľa schváleného rozpočtu. Na poslednom stretnutí 28.6.2017, RR pripravila rozpočet na nový šk. rok 2017/2018. Pri rozdeľovaní finančných prostriedkov bol najväčšou položkou dar škole, ktorý bude použitý na výstavbu multifunkčného ihriska. RR podporila zahraničné kontakty, biblické tábory, školské výlety, exkurzie dejepisu, geografie, slovenského jazyka a finančne podporila oslavy k 20.výročiu EKG. Odmenili sme najlepších žiakov školy. Taktiež sme prispeli k zakúpeniu tričiek pre prvé ročníky a pre V.O, k zakúpeniu časopisov Bridge, Historická Revue, PC Revue, QUARK a učebných pomôcok. Prispeli sme aj maturitným triedam na ústnu časť maturitnej skúšky, na diskusný klub, Domino, športové súťaže, poistenie žiakov a ročenku EKG. Ďalej sme zaplatili odmenu pre organistu, ktorý sprevádza na Službách Božích v kostole.

Chcem sa poďakovať všetkým rodičom, ktorí vzorne zaplatili rodičovský príspevok. Ďakujem aj triednym učiteľom za pomoc pri výbere príspevku a vedeniu školy za dobrú spoluprácu počas celého šk. roka 2016/2017.

Chcem sa poďakovať hospodárke RR p. Márii Vaverkovej za jej obetavú prácu a za čas, ktorý venovala plneniu úloh vyplývajúcich z tejto funkcie a všetkým členom RR, ktorí si našli čas a svojou prácou pomohli k plneniu úloh RZ pri EKG .

Na záver chcem popriať všetkým členom pedagogického zboru, vedeniu školy aj vám, vážení rodičia, veľa Božieho požehnania v šk. roku 2017/2018, vo vašej práci a vo vašich rodinách.

Ďakujem za pozornosť

V Prešove, dňa 7.9.2017 Andrea Demjanová